Rikunarita-ORG/Wikinium huggingface dataset:
# Tirki

| **Répiblik di Tirki Türkiye Cumhuriyeti (tr)** |
| --- |
|   |
|  |  |
|  |
| Lanng ofisyèl | Tirk |
| Kapital | Ankara |
| Siperfisi total | 783 562 km² |
| Jantilé | Tirk |
| Popilasyon total | 80 274 604 zab. (2016) |

**Tirki**-a, an fòrm lonng **Répiblik di Tirki**, an tirk : Türkiye ké Türkiye Cumhuriyeti, sa roun péyi transkontinantal sitchwé o konfen di Azi é di Éròp. Li gen dé frontchèr ké Lagrès-a, Bilgari-a, Jéyòrji-a, Arméni-a, Azerbaïdjan-an (Nakhitchevan), Iran-an, Irak-a(Gouvèlman réjyonal di Kurdistan) ké Siri-a. A roun répiblik ké réjim prézidansyèl don lanng ofisyèl-a sa tirk-a. So kapital ofisyèl sa Ankara dipi 13 òktòb 1923. Tirki-a sa bòrdé o nò pa lanmè Nwè-a, à lwès pa lanmè Égé-a épi o sid pa parti oryantal-a di lanmè Méditérané-a : basen Levantin.

## Nòt ké référans

## Wè osi
# Légliz katolik

Bazilik Sen-Pierre o Vatican
**Légliz katolik**, ou **Légliz katolik, apostolistik é romenn**, sa pli grann Légliz krétyenn ké pli di oun milyar di batizé. Li ka réyini ansanm dé krétyen an konminyon ké pap é évèk ya. Légliz katolik sa roun dé pli vyèy enstitisyon rélijyéz o monn. Li té jwé oun rol fondamantal annan Listwè é, an partikilyé, annnan listwè di monn oksidantal.

Fwa di Légliz katolik sa rézimé pa senbòl di Nicé é li ka karaktérizé so kò pa sélébrasyon an dé sèt sakman don pli enpòrtan sa Ékaristi sélébré litirjikman douran lamès.

Soulon so pròp katéchism, Légliz katolik sa konpozé di oun parti vizib, Légliz militant, asou latè, é di oun parti envizib, Légliz triyonfant ké Légliz soufrant, o syèl, ki ka rouprézanté respektivman lanm-yan o Paradi é sala o Pirgatwar. Légliz katolik asou latè ka konsouvri kou roun konminyon di Légliz lokal ou partikilyèrman, ki-lé-di ki gen chakin oun téritwar é roun lévèk à so têt. Sala sa chakin plennman Légliz katolik andan mizour où yé sa an konminyon ké pap, ki sa lévèk di Rom é konsidéré kou siksésò di sen Pierre, é an konminyon roun ké ròt. Légliz katolik ka défini so kò kou roun enstitisyon an menm tan di moun é divin : « sosyété parfèt an dépi di enperfeksyon di do manm ». An pli di sa ansanm dé batizé, li sa osi oun enstitisyon é roun klèrjé organizé di fason yérarchik. Oun trè grann majorité dé katolik (o mwen 98 %) sa di Légliz latin, mè i ka ègzisté dé katolik di diférant Légliz katolik oryantal.